תלמידים והורים יקרים,

בימים אלה אנו נמצאים במציאות לא מוכרת בעקבות התפשטות נגיף הקורונה.

אירוע זה מעורר מגוון רגשות ותחושות אצלכם הילדים. בתקופה זו בה אתם נמצאים בבית התקשורת עם המחנכות והלמידה יתקיימו דרך הוובטופ. השתדלו לשמור על קשר טלפוני עם חברי כיתתכם ועם המחנכת שלכם.

חשוב בתקופה זו לשמור על שגרה, רצף למידה ותקשורת חברתית, לכן צוות המורים ישלח לכם משימות מקווונות גם לימודיות וגם שיח רגשי חברתי בוובטופ. אנו ממליצים לבנות מערכת של שעות עם ההורים ובה חשוב כי כל יום תקדישו זמן לפעילויות שונות כגון משימות מוקשבות שהמורה שלחה, קריאת ספר, פעילות גופנית, שיח עם חברים, זמן משחק ועוד.

בזמן ההתקשרות עם חברכם לכיתה בוואטס אפ אני מזכירה לכם לשמור על כללי השיח המכבד ולהקפיד על התקנון הכיתתי להתנהלות נכונה.

הורים יקרים, בקבוצה בה אין מעורבות הורית חשוב לדאוג לנוכחות הורה אחראי שיהיה שותף להתנהלות בקבוצת הוואטס אפ של התלמידים.

במהלך הימים הבאים נמשיך לשמור על קשר ונעדכן באמצעות הוובטופ ודרך הנהגת ההורים.

בברכה,

רונית רביזדה

מנהלת "היובל"